Hej Bolius

Hvordan lydisolerer jeg min varmepumpes udedel.

Må den lukkes inde og hvor tæt må en lydvæg være på blæsesiden??

Venlig hilsen Jens


Hvordan lydisolerer jeg varmepumpens yderdel?
Hej Jens

Du må reelt ikke pakke din varmepumpe inde, og du skal derfor forhøre dig hos producenten/leverandøren hvor tæt du må sætte en kasse eller lignende omkring.

Man anbefaler typisk flere ting. Disse tiltag kan du læse om inde på denne hjemmeside fra Energistyrelsen, som også har en lydgene-beregner:  
[Støjberegner for varmepumper](https://ens.dk/ansvarsomraader/varme/stoejberegner-varmepumper)

Du kan læse meget mere om emnet her i dette udemærket skriv om emnet:   
[Styr på støjen – en guide til installation af luft til vandvarmepumper](https://ens.dk/sites/ens.dk/files/varme/vejledningen_stoejberegner.pdf)

I skrivet kan du se nogle præfabrikeret lyddæmpere, som du måske kan få fra producenten.

Der skrives også om støjvægge, om at undgå hårde belægninger og deslige. 

Du kan også læse om det i denne  
[SBi anvisning nr. 266, Småhuse - indeklima og energi](https://sbi.dk/anvisninger/Pages/266-Smaahuse-indeklima-og-energi-1.aspx#/3-Stoej-fra-installationer), afsnit 3.2.2.  
  
 Læs også:[Sådan slipper du – og din nabo - for støj fra din varmepumpe](https://www.bolius.dk/saadan-slipper-du-og-din-nabo-for-stoej-fra-din-varmepumpe-20187)

Held og lykke med det.

